cyanic-selkie/wikianc huggingface dataset:
Signal
Signal (ასევე სიგნალი) — სხვადასხვა პლატფორმისთვის შექმნილი ცენტრალიზებული დაშიფრული მესენჯერი. სიგნალის შემქმნელებია არაკომერციული ფონდი Signal Foundation და Signal Messenger LLC. მომხმარებლებს შეუძლიათ ერთმანეთს გაუგზავნონ ერთი ან ჯგუფური შეტყობინებები, რომლებიც შეიძლება შეიცავდეს ფაილებს, ხმოვან შეტყობინებებს, სურათებსა და ვიდეოებს. სიგნალის გამოყენება ასევე შესაძლებელია ინდივიდუალური და ჯგუფური ხმოვანი და ვიდეო ზარების განსახორციელებლად.
თავდაპირველად Android-ის ვერსიას ასევე შეეძლო SMS აპლიკაციის ფუნქციების განხორციელება, თუმცა 2022 წლის 12 ოქტომბერს სიგნალმა მიიღო გადაწყვეტილება sms მხარდაჭერის გაუქმების შესახებ.
მომხმარებლის იდენტიფიცირებისთვის სიგნალი იყენებს სტანდარტულ ფიჭურ (მობილურ) სატელეფონო ნომრებს, ხოლო მომხმარებელთა შორის კომუნიკაცია დაშიფრულია. სიგნალს გააჩნია სპეციალური მექანიზმები, რომლითაც მომხმარებლებს შეუძლიათ დამოუკიდებლად შეამოწმონ საკუთარი კონტაქტების იდენტობა და მონაცემთა არხის უსაფრთხოება.
სქოლიო
კატეგორია:IOS-ის პროგრამული უზრუნველყოფა კატეგორია:კროსპლატფორმული პროგრამული უზრუნველყოფა
ბრჟეტისლავ პოიარი
ბრჟეტისლავ პოიარი ( Břetislav Pojar, დ. 7 ოქტომბერი, 1923, Susice, ჩეხოსლოვაკია — გ. 12 ოქტომბერი, 2012, პრაღა, ჩეხეთის რესპუბლიკა  ) —  ჩეხი მხატვარი-მულტიპლიკატორი,  მოკლე და სრულმეტრაჟიანი მხატვრული ფილმების რეჟისორი, თოჯინების თეატრის მსახიობი.
ბიოგრაფია
ბრჟეტისლავ პოიარი დაიბადა ჩეხოსლოვაკიის ქალაქ სუშიცეში 1923 წელს. მან თავისი კარიერა კინოში 1940-იანი წლების ბოლოს დაიწყო, ანტონ ჩეხოვის მოთხრობის " რომანი კონტრაბასთან " კინოადაპტაციაზე მუშაობით, რომლის  რეჟისორი იყო ცნობილი  ჩეხი თოჯინების  ანიმატორი ირჟი ტრნკა. ბრჟეტისლავ პოიარმა  თოჯინების თეატრის მსახიობად დაიწყო მუშაობა თავისი  მენტორის, ირჟი ტრნკას ხელმძღვანელობით.
პოიარის ფილმოგრაფიაში შედის ჩეხოსლოვაკიაში გადაღებული მისი, როგორც რეჟისორისა და ანიმატორის ნამუშევრები. რეჟისორი იღებდა ფილმებს როგორც თოჯინებით, ასევე უფრო ხშირად გავრცელებული. თოჯინების მულტიპლიკაციის მეთოდის გამოყენებით.
1960-იანი წლების შუა ხანებში პოიარი ემიგრაციაში წავიდა კანადაში, სადაც დაიწყო მისი ხანგრძლივი ურთიერთობა კანადის ეროვნულ კინოსაბჭოსთან. კანადის პერიოდის ნამუშევრებმა მას უდიდესი პოპულარობა და პრესტიჟულ საერთაშორისო კინოფესტივალებზე ჯილდოები მოუტანა. მისმა ფილმმა " დანახვა ან არ დანახვა " (ან "ფსიქოკრატია") მოიპოვა 1970 წლის კანადური კინოპრემია - ჯილდო "წლის საუკეთესო ანიმაციური ფილმისთვის" 1970 წელს.
პოიარის შემოქმედებას ძლიერი სოციალური ელფერი ახასიათებს. ასე, მაგალითად, 1972 წლის მულტფილმში Balabloke, წრეებისა და კვადრატების ფორმის პატარა ქმნილებების არმიები ებრძვიან ერთმანეთს, სანამ ისინი არ გადაიქცევიან განსხვავებულ ფიგურებად. ხშირად, პოიარის მოკლემეტრაჟიანი ანიმაციური ფილმები შეიცავს მცირე ტექსტს ან საერთოდ არ შეიცავს.
2000-იანი წლების შუა ხანებში პოიარი დაუბრუნდა ჩეხურ კინოს, რათა გადაეღო ანიმაციური მხატვრული ფილმი Fimfarum 2, რომელიც დაფუძნებულია იან ვერიხის მოთხრობებზე. ფილმი გამოვიდა 2006 წელს. 2007 წლის 8 ოქტომბერს პოიარს მიენიჭა პრაღის 2 ოლქის საპატიო მოქალაქის წოდება.
ბრჟეტისლავ პოჯარი 2012 წელს პრაღაში 89 წლის ასაკში გარდაიცვალა.
ჯილდოები
ბრჟეტისლავ პოიარი არაერთი ჯილდოს და პრემიის მფლობელია. 1960 წელს Annecy Cristal Grand Prix -მა მიანიჭა პრემია ფილმისთვის "ლომი და სიმღერა". 1969 წელს დაჯილდოვდა ბერლინის კონოფესტივალზე წლის საუკეთესო ფილმისთვის. 1972 წელს კანის საერთაშორისო კინოფესტივალზე ნაჩვენები იყო მისი მოკლემეტრაჟიანი ფილმი Balablock. ფილმმა გაიმარჯვა მოკლემეტრაჟიანი ფილმების კატეგორიაში. კანის კინოფესტივალზე 1979 წელს მეორედ მიიღო პრიზი საუკეთესო მოკლემეტრაჟიანი ფილმისთვის.
2006 წელს ჩეხეთის ანიფესტზე დაიმსახურა პრიზი საუკეთესო მხატვრული ფილმისთვის Fimfarum-2, ხოლო 2007 წელს ევროპული ანიმაციური ფილმების და სატელევიზიო სპეციალური ფილმების ფესტივალზე (უნგრეთი) დაჯილდოვდა პრიზით საუკეთესო სატელევიზიო სპეცგამოშვებისთვის Tom Thumb  - Fimfarum-2-დან.
იკორთა (ერედვის მუნიციპალიტეტი)
იკორთა — სოფელი საქართველოში, ერედვის მუნიციპალიტეტში, არცევის თემში.
გეოგრაფია
მდებარეობს ორბოძალის მთის სამხრეთ კალთაზე. ზღვის დონიდან 1000 მეტრი. ცხინვალიდან 35 კილომეტრი.
ისტორია
ფეოდალურ ხანაში იკორთა იყო ქსნის ერისთავთა ერთ-ერთი რეზიდენცია შიდა ქართლში. 1732 წელს იკორთასთან ბრძოლაში მოიგერიეს ლეკი ფეოდალების თავდასხმა. 1736 წელს ქსნის ერისთავი შანშე ირანს განუდგა და იკორთის ციხეში გამაგრდა. ქართველთა ლაშქარმა დაამარცხა მტერი, მაგრამ ერთი წლის შემდეგ იგი დაეუფლა ციხეს. სოფლის განაპირას მდებარეობს იკორთის ტაძარი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Уæллаг Икъорта).
სქოლიო
კატეგორია:არცევის თემის სოფლები
Teretiopsis abyssalis
Teretiopsis abyssalis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Resident Evil-ის მობილური პლატფორმის თამაშები
მინი|250პქ|„[[Resident Evil“-ის სერიის ლოგო]] ვიდეო თამაშ „Biohazard i Survivor“-ის გამოშვებიდან მოყოლებული (2001), survival horror-ის ჟანრის Resident Evil სერიაზე დაფუძნებული რამდენიმე მობილური თამაში გამოვიდა. ეს თამაშები ერთმანეთისგან განსხვავდებიან ჟანრებითა და სხვადასხვა მახასიათებლებით და შემუშავდა Capcom-ის იაპონური და კანადური ფილიალების მიერ.
ვიდეო თამაშები
დღემდე სულ გამოსულია სერიაზე დაფუძნებული ცხრა ერთეული თამაში:
სქოლიო
კატეგორია:მობილური ტელეფონების თამაშები კატეგორია:Resident Evil-ის თამაშები
ორდოსის უდაბნო
მინი|250პქ|ორდოსი მინი|250პქ|უდაბნოში აღმოჩენილი ბრინჯაოს სტატუეტი. ბრიტანეთის მუზეუმი ორდოსის უდაბნო — უდაბნო და სტეპური რეგიონი ჩინეთში, შიგა მონღოლეთის პროვინციაში. რეგიონის ნიადაგი თიხისა და ქვიშის ნარევს წარმოადგენს, რაც ხელსაყრელია სასოფლო-სამეურნეო საქმიანობისათვის. მოიცავს 90 650 კმ² ტერიტორიას. მოიცავს ჩინეთის ორ უდიდეს უდაბნოს კუბუქსა და მაოუსუს.
უდაბნოს ესაზღვრება მდინარე იანძი. ჩრდილოეთით, გობის უდაბნოსგან გამოყოფს მთათა სისტემა.
რესურსები ინტერნეტში
კატეგორია:ჩინეთის უდაბნოები
ბატარასა
ბატარასა (ოფიციალურად ბატარასის მუნიციპალიტეტი; Bayan ng Bataraza) ― პირველი კლასის მუნიციპალიტეტი პალავანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 85 439 ადამიანს შეადგენს. მოიცავს 22 ბარანგაის.
სქოლიო
კატეგორია:პალავანის მუნიციპალიტეტები
მაღალი ატლასი
მაღალი ატლასის საშუალო სიმაღლეა 2000 მ, ხოლო მაქსიმალური სიმაღლე 4167 მ (მთა თუბკალი). 400-ზე მეტი მწვერვალის სიმაღლე აჭარბებს 3000 მ-ს, რომელთა შორის აღსანიშნავია მთა აიაში (3757 მ) და მთა მ’გუნი (4071 მ). უღელტეხილებიდან მნიშვნელოვანია თიზი-ნ’თიშქა (2260 მ), თიზი-ნ-თესთი (2093 მ) და თიზი-ნ-თალრჰემთი (2210 მ).
მაღალი ატლასი ოროგრაფიულად იყოფა სამ ნაწილად: დასავლეთი მაღალი ატლასი, ცენტრალური მაღალი ატლასი და აღმოსავლეთი მაღალი ატლასი. იკვეთება თვალსაჩინო კონტრასტი ჩრდილოეთ და სამხრეთ კალთებს შორის; ჩრდილოეთი კალთები შემოსილია მცენარეული საფრით, ხოლო სამხრეთი შიშველია და მზისგან დამწვარი. მაღალ ატლასსა და ანტიატლასს შორის კავშირს ქმნის სირვის მასივი, რომელიც წარმოადგენს ძველ, ვეებერთელა და მაღალი ვულკანის ნაშთს.
დასავლეთ და ცენტრალურ ნაწილში გაბატონებულია ალპური ტიპის ძლიერ დანაწევრებული ნაოჭა-ლოდა საშუალომთიანი და მაღალმთიანი მასივები, ხოლო აღმოსავლეთ ნაწილში გასწვრივი დეპრესიებით დაყოფილი მოკლე და დაბალი ძლიერ დაკარსტული ქედები. მაღალ მწვერვალებზე იცის თოვლი, თუმცა მუდმივი თოვლი და მყინვარები არ გვხვდება.
ქედის აღმოსავლეთი სექტორი უმეტესწილად აგებულია იურული ასაკის კირქვებით, ხოლო დასავლეთი ნაწილი კრისტალური ქანებით, რომელიც მნიშვნელოვან სიმაღლეზე მძლავრი ვერტიკალური მოძრაობებითაა აზევებული. მყინვარული ცირკებისა და ხეობების არსებობა კაინოზოურში მომხდარ გამყინვარებაზე მიანიშნებს.
ჩრდილოეთ კალთებსა და დაბალი მთების უმაღლეს ნაწილებში გვხვდება მუხის, ფიჭვის, კედრისა და სხვა მცენარეებისაგან შემდგარი ტყე, მათ შორის კაკლის ხე, რომელიც იზრდება საირიგაციო საზღვრამდე. ქვედა კალთები გარშემორტყმულია წყალუხვი ხეობებით, რომელშიც ბერბერები ამუშავებენ პატარა სარწყავ მინდვრებს. სიცხისგან და მშრალი საჰარული ქარებისგან დაუცველი მთათა სამხრეთი ფერდობები ზოგადად მოკლებულია მცენარეულობას. მოიპოვება სპილენძი, რკინის მადანი, ტყვია, თუთია და მანგანუმი. მწვერვალებზე თოვლის საბურველის არსებობისას პოპულარულია თხილამურებით სრიალი; ზაფხულის თვეებში სალაშქროთ მრავალი ტურისტი სტუმრობს თუბკალის ეროვნულ პარკს.
სქოლიო
კატეგორია:მაროკოს ქედები
ეთიოპიის ქალაქები
ეთიოპიის ქალაქების სია
thumb|right|350px|ეთიოპის რუკა thumb|right|330px|[[ადის-აბება, ეთიოპიის დედაქალაქი]]
ევსევი (ილინსკი)
მინიატიურა|მთავარეპისკოპოსი ევსევი მთავარეპისკოპოსი ევსევი (ერისკაცობაში — ალექსი ალექსის ძე ილინსკი; დ. 1809, ბელგოროდი — გ. 1879, ტვერი) — რუსეთის მართლმადიდებელი ეკლესიის მღვდელთმთავარი. საქართველოს ეგზარქოსი (1 მარტი, 1858-8 დეკემბერი, 1877).
ბიოგრაფია
ალექსი ილინსკი დაიბადა კურსკის გუბერნიაში, მიახლოვებით 1808 წელს. 1834 წელს ბერად აღიკვეცა, 1835 წელს სწავლა დაასრულა კიევის სასულიერო აკადემიაში. იყო ჯერ კიევის, მერე ვილენსკის სემინარიის რექტორი. 1849 წელს იყო კოვენსკის ეპისკოპოსად, 1851 წ. პოდოლის ეპისკოპოსი.
1858 წლიდან 1877 წლამდე იყო საქართველოს ეგსარქოსი. 1865 წლის 30 აგვისტოს მიიღო ალმასის ჯვარი კუნკულზე სატარებლად. 1878 წელში გადაყვანილ იქნა ტვერის მთავარეპისკოპოსად, სადაც გარდაიცვალა 1879 წელს.
საქართველოში მოღვაწეობა
არქიეპისკოპოს ევსევის მოღვაწეობის პერიოდში ქართული საეკლესიო ქონების დაკარგვა განსაკუთრებულად ხშირი მოვლენა იყო. ილინსკის ხელშეწყობით ქართული საეკლესიო ქონება რუსი კოლექციონერების კერძო კოლექციებში ხვდებოდა. მაგალითად, 1860-ან წლებში ილინსკის დახმარებითა და მფარველობით ქუთაისის გენერალ-გუბერნატორმა ვლადიმირ ვასილის ძე ლევაშოვმა გელათის მონასტერში დაცული ხახულის ღვთისმშობლის ხატი გაძარცვა, კერძოდ, ღვთისმშობლის ტიხრულ მინანქარში შესრულებული ხატი და მინანქრის სხვა უნიკალური ნამუშევრები მოიპარა და იმ პერიოდში ერთ-ერთ ყველაზე ცნობილ რუს კოლექციონერს, მიხეილ ბოტკინს მიჰყიდა. 1860 წელს დააარსა კავკასიაში მართლმადიდებელი ქრისტიანობის აღდგენის საზოგადოება.
სქოლიო
კატეგორია:საქართველოს ეგზარქოსები კატეგორია:დაბადებული 1808 კატეგორია:გარდაცვლილი 1879
ნაპოლეონ II
thumb|right|ნაპოლეონი - რახსშტატის ჰერცოგი ნაპოლეონ II (Napoléon François Joseph Charles Bonaparte, 20 მარტი, 1811, პარიზი – 22 ივლისი, 1832, ვენა) — საფრანგეთის პირველი იმპერიის პირველი იმპერატორის, ნაპოლეონ ბონაპარტისა და მისი მეორე მეუღლის, ავსტრიის პრინცესა მარი ლუიზის ერთადერთი შვილი. იყო ბონაპარტისტების მემკვიდრე, რომის მეფე, რაიხსშტატის ჰერცოგი.
thumb|left|ნაპოლეონი ბავშვობაში
რესურსები ინტერნეტში
კატეგორია:საფრანგეთის იმპერატორები კატეგორია:ბონაპარტები კატეგორია:დაბადებული 1811 კატეგორია:გარდაცვლილი 1832 კატეგორია:ტახტის მემკვიდრეები რომლებმაც ვერ შეძლეს ტახტზე ასვლა კატეგორია:ტუბერკულოზით გარდაცვლილები
Lasioglossum feai
Lasioglossum feai — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1895 წელს.
სქოლიო
feai
ენგ ლი
ენგ ლი (ჩინ.: 李安; Lǐ Ān; დ. 23 ოქტომბერი, 1954, პინგტუნგი, ტაივანი) — ტაივანური წარმოშობის ამერიკული კინორეჟისორი და პროდიუსერი. არის ფილმების „ჰალკი“, „კუზიანი მთა“, „მოახლოებული ვეფხვი, ჩასაფრებული დრაკონი“ და „პის ცხოვრება“ რეჟისორი.
ენგ ლიმ 2-ჯერ მოიგო ოსკარი საუკეთესო რეჟისორის კატეგორიაში ფილმებისათვის „კუზიანი მთა“ (2005) და „პის ცხოვრება“ (2012). იგი პირველი აზიური წარმოშობის რეჟისორია, რომელმაც მიიღო ოსკარი საუკეთესო რეჟისურისათვის.
სქოლიო
კატეგორია:ოსკარის მფლობელი კინორეჟისორები კატეგორია:ტაივანელი კინორეჟისორები კატეგორია:დაბადებული 1954 კატეგორია:დაბადებული 23 ოქტომბერი
ინაური
ინაური — სოფელი საქართველოში, ერედვის მუნიციპალიტეტში, ბელოთის თემში.
გეოგრაფია
მდებარეობს მდინარე პატარა ლიახვის ხეობაში. ზღვის დონიდან 1280 მეტრი, ცხინვალიდან 50 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Инаури).
სქოლიო
კატეგორია:ბელოთის თემის სოფლები
მაარდუ
მოსახლეობა - 16,5 ათ. კაცი (2010), 17,1 ათ. კაცი (2012). მოსახლეობის უმრავლესობას შეადგენენ რუსები, ესტონელები მოსახლეობის მხოლოდ 20 %-ია.
რესურსები ინტერნეტში
კატეგორია:ესტონეთის ქალაქები
ფიგურალური სიტყვა-თქმა
ფიგურალური თქმები ბლომად მოიპოვება ძველ იგავ-არაკებში, ზღაპრებში, ანდაზებსა და ლექსებში. მათი ნაწილი წარმოიშვა შორეულ ეპოქაში, ნაწილი — ახლო საუკუნეებში. ფიგურალური თქმების მარაგას ამდიდრებდა სხვადასხვა დროის და ქვეყნების კულტურა.
ამ თქმებს ჰყავთ გარკვეული ავტორები. მათი წყაროა ლიტერატურული ნაწარმოებების, ისტორიულ პირთა (მწერალთა, მეცნიერთა, საზოგადო მოღვაწეთა თუ სხვათა) გამოთქმანი, წერილობითი ძეგლები. ზოგი თქმის წამოშობა დაკავშირებულია სხვადასხვა ხალხურ ჩვევებთან და რწმენებთან.
ფიგურალურ თქმებს ახასიათეთ უდიდესი ლაკონიურობა, აზრის გამომხატველობითობა.
ქართულ ენაში მრავალი ფიგურალური თქმა შემოსულია რუსული და ევროპული მწერლობიდან.
ეისელმერი
ეისელმერი (IJsselmeer) — ხელოვნური მტკნარი ტბა ჩრდილოეთ და ცენტრალურ ნიდერლანდებში, ზღვის დონიდან 0,3 მ-ით დაბლა, ზეიდერზეეს ყოფილი ყურის ადგილას. ფართობი 1100 კმ². მაქსიმალური სიღრმე 7 მ. ჩრდილო-აღმოსავლეთით ესაზღვრება ფრისლანდიის პროვინცია, სამხრეთით და აღმოსავლეთით ფლევოლანდი, ხოლო დასავლეთით ჩრდილოეთი ჰოლანდია. ჩრდილოეთით ჩრდილოეთის ზღვისგან გამოყოფილია 32 კმ სიგრძისა და 60 მ სიგანის ჯებირით. სახელი ეწოდა მდინარე ეისელის მიხედვით, რომელიც ტბას ერთვის კეტელმერის ტბის მეშვეობით. ეისელმერის ტბა ფართობით არის დასავლეთი ევროპის უდიდესი მტკნარი წყლის წყალსატევი. წარმოიქმნა 1932 წელს მელიორაციის კომპლექსური გეგმის შედეგად, რომლის მიხედვით, ზეიდერზეეს ყურე ჩრდილოეთის ზღვისგან შემოიზღუდა ხელოვნური ჯებირით. 1975 წელს ტბა 2 ნაწილად გაიყო. დასავლეთი შედარებით მცირე მონაკვეთი გამოიყო ჰაუტრიბდეიკის ჯებირით და დაგვირგვინდა მარკერმერის ტბის წარმოქმნით. წყალი მტკნარია. გამოიყენება სასოფლო-სამეურნეო საჭიროებისათვის და წყალმომარაგებისათვის. იყენებენ რეკრეაციულ მიზნებში.
რესურსები ინტერნეტში
კატეგორია:ნიდერლანდების ტბები
სუპერ-ბოული
სუპერ-ბოული (Super Bowl) — პროფესიონალურ ამერიკულ ფეხბურთში ეროვნული საფეხბურთო ლიგის (NFL) ჩემპიონატი აშშ-ში. თამაში და მასთან დაკავშირებული ზეიმი-ღონისძიებანი შეადგენს ე. წ. „სუპერ-ბოულ სანდეის“ (აგრეთვე ცნობილი როგორც „სუპერ სანდეი“ - ინგლ. სუპერ კვირადღე), რომელიც წლების განმავლობაში თითქმის დე-ფაქტო ამერიკულ ეროვნულ დღესასწაულად იქცა.
თამაში დაიწყო 1967 წლის იანვარში როგორც აფლ-ეფლ მსოფლიო ჩემპიონატი, რომელშიც ეფლ ჩემპიონი გუნდი ეთამაშა უფრო ახალგაზრდა მოპაექრე ამერიკის საფეხბურთო ლიგის (აფლ) გამარჯვებულს „მსოფლიო ჩემპიონი პროფესიონალურ ფეხბურთში“ წოდებისთვის. 1970 წელს ორივე ლიგის გაერთიანების შემდეგ სუპერ-ბოული გახდა ეფლ-ს ჩემპიონთა თამაში. მას შემდეგ ღონისძიება ყოველწლიურად ტარდება კვირა დღეს პლეიოფების შემდეგ, თავდაპირველად ადრე-იანვარში, შემდეგ გვიან იანვარში, ხოლო 2002 წლიდან კი თებერვლის პირველ კვირადღეს.
კატეგორია:ამერიკული ფეხბურთი
On the Night
On the Night — ბრიტანული როკ-ჯგუფ Dire Straits-ის რიგით მეორე საკონცერტო ალბომი, გამოცემული 1992 წელს. იგი ჩაიწერა ჯგუფის საკონცერტო ტურნეს On Every Street tour მსვლელობისას. კონცერტი ასევე გამოცემულია DVD დისკის სახით.
სიმღერების სია
ყველა სიმღერის ავტორია მარკ ნოპფლერი, გარდა მითითებულისა.
სქოლიო
კატეგორია:Dire Straits-ის საკონცერტო ალბომები კატეგორია:1992 წლის საკონცერტო ალბომები კატეგორია:Warner Bros. Records-ის საკონცერტო ალბომები კატეგორია:მუსიკალური ფილმები კატეგორია:Vertigo Records-ის საკონცერტო ალბომები
გურჯისტანის ვილაიეთის დიდი დავთარი
300px|მინიატიურა| გურჯისტანის ვილაიეთის დიდი დავთარი – ორიგინალი ჯაბა ლაბაძის ფოტო გურჯისტანის ვილაიეთის დიდი დავთარი — ოსმალეთის ხელისუფალთა მიერ 1595 წელს ფისკალური მიზნით შედგენილი წიგნი. „გურჯისტანის ვილაიეთის დიდი დავთარი“ მნიშვნელოვანი წყაროა XVI საუკუნის უკანასკნელი მეოთხედის სამცხე-საათაბაგოს სოციალურ-ეკონომიკური, პოლიტიკური ისტორიისა და ისტორიული გეოგრაფიის არაერთი საკითხის შესასწავლად. შეიცავს ეკონომიკური ხასიათის მდიდარ მასალას სამხრეთ საქართველოს იმ ნაწილის შესახებ, რომელიც ოსმალებმა დაიპყრეს და „გურჯისტანის ვილაიეთი“ უწოდეს. დავთრის მიხედვით გურჯისტანის ვილაიეთი 8 ადმინისტრაციულ ერთეულად — ლივად (სანჯაყად) იყოფოდა. ესენი იყო: ახალციხის, ხერთვისის, ახალქალაქის, ჩილდირის, ფოცხოვის, პეტრას, ფანაკისა და დიდი არტაანის ლივები. თავის მხრივ ლივები ნაჰიებად (რაიონებად) იყო დანაწილებული, დასახლებული პუნქტების საერთო რიცხვი 1160-ს შეადგენდა. როგორც დავთრიდან ჩანს, მოსახლეობის ძირითადი საქმიანობა სოფლის მეურნეობა იყო.
სქოლიო
კატეგორია:სამცხე-საათაბაგო კატეგორია:ოსმალეთის იმპერიის დავთრები
1663
თარიღი უცნობია
*
Alea jacta est
ლიტერატურა
ფიგურალურ სიტყვა–თქმათა კრებული, გვ. 18, 1960
რესურსები ინტერნეტში
კატეგორია:ფიგურალური სიტყვა–თქმები კატეგორია:იულიუს კეისარი კატეგორია:ციტატები
ახალი გზა
„ახალი გზა“ — ქართული ყოველკვირეული ჟურნალი, მუშათა კომისიის ორგანო, გამოდიოდა 1924–1928 წლებში თბილისში. 1927 წლიდან — პოლიტიკურ-ეკონომიკური და ლიტერატურული ჟურნალი. ჟურნალში მუშაობდნენ ყოფილი მენშევიკები (მიხეილ ძამანაშვილი, პოლიკარპე გოგიაშვილი და სხვ.), რომლებიც საბჭოთა ხელისუფლებასთან თანამშრომლობის გზას დაადგნენ.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
Teretiopsis hyalina
Teretiopsis hyalina — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ფანცულაია
კატეგორია:ქართული გვარები
გიორგი დარასელია
საკლუბო
პროფესიონალური კარიერა დაიწყო 1987 წელს ქუთაისის „ტორპედოში“, რომელიც თამაშობდა სსრკ–ს ჯერ მეორე, შემდეგ კი პირველ ლიგაში. 1989 წლის მეორე ნახევარში გადავიდა საბჭოთა კავშირის უმაღლეს ლიგაში მოასპარეზე თბილისის „დინამოში“, სადაც 9 მატჩი ჩაატარა.
1990 წელს დაბრუნდა ტორპედოში, რომელიც უკვე საქართველოს უმაღლეს ლიგაში ასპარეზობდა. ითამაშა შემდეგ ქართულ კლუბებში: ფოთის „კოლხეთი–1913“-სა და სამტრედიის „სამტრედიაში“. საუკეთესო მიღწევები ჰქონდა „კოლხეთი–1913“–თან ერთად, ორჯერ გახდა საქართველოს უმაღლესი ლიგის მეორეადგილოსანი და 1994/95 წლების სეზონში 26 გოლით გახდა სეზონის ბომბარდირი. საქართველოს ჩემპიონატში გატანილი აქვს 100–ზე მეტი გოლი.
1997 წელს გადავიდა თელ-ავივის „ჰაპოელში“, რომელთან ერთადაც გახდა ისრაელის საფეხბურთო ჩემპიონატის მეორე ადგილოსანი. ითამაშა კიდევ ორ ისრაელის პრემიერ ლიგაში მოასპარეზე კლუბში, მათთან ერთად ტიტული არ მოუპოვებია.
სანაკრებო
საქართველოს ეროვნულ ნაკრებში 1991-1999 წლებში ჩატარებული აქვს 9 მატჩი და შეძლო 2 გოლის გატანა.
სამწვრთნელო
2004 წელს, სათამაშო კარიერის დასრულების შემდეგ დარასელია გახდა მწვრთნელის თანაშემწე კფარ–საბას „ჰაპოელში“, სადაც პროფესიონალური კარიერის 3 წელი გაატარა. ასევე ელიშა ლევისთან ერთად მუშაობდა სხვა ისრაელურ გუნდებში 2012 წლის სექტემბრამდე, მათ ორჯერ (2008-2009, 2010-2011) მოიპოვეს ისრაელის ჩემპიონატის ტიტული ხაიფას „მაკაბთან“ ერთად.
გიორგი დარასელიამ გაიარა სამწვრთნელო კურსები ისრაელის საფეხბურთო ასოციაციაში და 2010 წლის გაზაფხულზე მიიღო უეფა-ს PRO კატეგორიის ლიცენზია, რომელიც საშუალებას აძლევდა გაეწვრთნა პროფესიონალური გუნდი.
მას მიეცა შანსი ემუშავა დამოუკიდებელ მწვთნელად საქართველოში. 2012 წლის სექტემბერში გახდა უმაღლეს ლიგაში მოასპარეზე გორის „დილას“ თავკაცი. მისმა გაწვრთნილმა გუნდმა სატურნირო ცხრილში დაიკავა მეორე ადგილი, 18 დან 16 მატჩში გაიმარჯვა.
დარასელიას ეკუთვნის ქვეყნის რეკორდი: მის გარდა ვერც ერთმა საქართველოში მომუშავე მწვრთნელმა ვერ შეძლო უმაღლესი ლიგის ყველა გუნდის დამარცხება სათითოდ. გორის „დილას“ წვრთნიდა 2012 წლის 15 სექტემბრიდან ამავე წლის 18 ნოემბრამდე, ამ დროის განმავლობაში მისმა გუნდმა დაამარცხა უმაღლესი ლიგის ყველა (11) გუნდი.
2013 წლის იანვარში დარასელია გახდა რუსეთის ნაციონალური საფეხბურთო ლიგის კლუბ ხაბაროვსკის „სკა–ენერგიას“ მთავარი მწვრთნელი. 2013 წლის ნოემბრიდან სათავეში ჩაუდგა „ზუგდიდს“. „ზუგდიდში“ იმ დროს მივიდა, როცა გუნდს მხოლოდ ერთი მოგება და მონაგარში 7 ქულა ჰქონდა. ახალი მწვრთნელის ხელში, მეგრულმა კლუბმა 29 ქულის მოგროვება შეძლო, სეზონი კი 11-ე ადგილზე დაასრულა. მეგრული კლუბი გიორგი დარასელიამ 2014 წლის მაისში დატოვა. ამავე წლის დეკემბერში დაინიშნა ქუთაისის „ტორპედოს“ მთავარ მწვრთნელად, მან რევაზ ძოძუაშვილი ჩაანაცვლა.
სქოლიო
კატეგორია:დაბადებული 1968 კატეგორია:ქართველი ფეხბურთელები კატეგორია:ქუთაისის ტორპედოს ფეხბურთელები კატეგორია:თბილისის დინამოს ფეხბურთელები კატეგორია:ფოთის კოლხეთის ფეხბურთელები კატეგორია:სამტრედიის ფეხბურთელები კატეგორია:ქართველი ფეხბურთის მწვრთნელები კატეგორია:გორის დილას მწვრთნელები კატეგორია:ზუგდიდის მწვრთნელები კატეგორია:ქუთაისის ტორპედოს მწვრთნელები კატეგორია:დაბადებული 17 სექტემბერი კატეგორია:ეროვნული ლიგის ფეხბურთელები
ფარცხალაძე
საკუთარი სახელი ფარცხალაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
DoubleClick
DoubleClick — კომპანია, რომელიც ქმნის ინტერნეტ რეკლამებს. მისი კლიენტები არიან სააგენტოები, მარკეტიორები და გამომცემლები, რომლებიც იზიდავენ ისეთ მყიდველებს, როგორებიც არიან: Microsoft, General Motors, Coca-Cola, Motorola, L'Oréal, Palm, Inc., Visa, Nike, Carlsberg და სხვა.
რესურსები ინტერნეტში
კატეგორია:Google-ის შენაძენები კატეგორია:1996 წელს დაარსებული კომპანიები კატეგორია:აშშ-ის კომპანიები
ლაცაური
ლაცაური — სოფელი საქართველოში, ერედვის მუნიციპალიტეტში, ბელოთის თემში.
გეოგრაფია
მდებარეობს მდინარე პატარა ლიახვის მარჯვენა ნაპირზე. ზღვის დონიდან 1750 მეტრი, ცხინვალიდან 35 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Лацъаур).
სქოლიო
კატეგორია:ბელოთის თემის სოფლები
სამყურე
სამყურე — სოფელი სამხრეთ საქართველოში, სამცხე-ჯავახეთის მხარის ადიგენის მუნიციპალიტეტში, ლელოვანის თემში. მდებარეობს მესხეთის ქედის სამხრეთ კალთაზე, მდინარე ქვაბლიანის ხეობაში, ზღვის დონიდან 1280 მეტრზე. დაბა ადიგენიდან დაშორებულია 6 კილომეტრით, ახალციხიდან (უახლოესი რკინიგზის სადგური) 36 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 134 ადამიანი.
სქოლიო
კატეგორია:ადიგენის მუნიციპალიტეტის სოფლები
არტემი (სამოცდაათთაგანი)
მოციქული არტემი (Ἀρτεμᾶς) - ქრისტეს მოციქული,  ქალაქ ლუსტრის (ლიკაონია) ეპისკოპოსი, მართლმადიდებელი ეკლესიის წმინდანი, ხსენების დღე   არის ძველი სტილით 30 ოქტომბერი, ახალი სტილით - 12 ნოემბერი.
ლიტერატურა
კატეგორია:I საუკუნის ქრისტიანი წმინდანები კატეგორია:ქრისტეს სამოცდაათი მოციქული კატეგორია:მართლმადიდებელი ეკლესიის წმინდანები
ქალის ტვირთი (ფილმი)
ქალის ტვირთი — ქართული მხატვრული ფილმი, გადაღებული 1957 წელს კინოსტუდია „ქართული ფილმის“ მიერ.
რესურსები ინტერნეტში
კატეგორია:1957 წლის ქართული ფილმები კატეგორია:ქართულენოვანი ფილმები კატეგორია:ქართულ რომანებზე დაფუძნებული ფილმები კატეგორია:ნიკოლოზ სანიშვილის ფილმები კატეგორია:ფილმები ანბანის მიხედვით
ფაჩუაშვილი
საკუთარი სახელი ფაჩუაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გავიალისებრნი
გავიალისებრნი (Gavialidae) — ქვეწარმავლების ოჯახი ნიანგების რიგისა. აერთიანებს ორი გვარის ორ სახეობას: განგის გავიალი (Gavialis gangeticus) და გავიალისებრი ნიანგი (Tomistoma schlegelii). შესახედაობით ახლოს დგას ნამდვილ ნიანგებთან, მაგრამ მათგან განსხვავებით ვიწრო დინგი აქვთ, რაც მათ თევზის ჭერის დროს ეხმარებათ. უკანასკნელი გენეტიკური გამოკვლევების შედეგების შედეგად, შესაძლოა გავიალისებრნი დადაბლდეს ქვეოჯახის რანგში და გაერთიანდეს ნამდვილი ნიანგების ოჯახში. კატეგორია:ნიანგები
სქოლიო
* კატეგორია:ნიანგები
გუსლი
მინი|ჩაფხუტისებრი გუსლი გუსლი — რუსული სიმებიანი საკრავი. ცნობილია 5-14-სიმებიანი ფრთისებრი გუსლი და 10-30-სიმიანი ჩაფხუტისებრი გუსლი (წყობა დიატონურია). გუსლი არის როგორც სოლო, ისე ანსამბლური საკრავი. უძველესი ცნობები გუსლზე გვხვდება VI საუკუნეში. ფრთისებრი გუსლი გავრცელებულია ბალტიისპირეთის, კარელიის და ფინეთის ჩრდილო-დასავლეთ რაიონებში. იქაური გუსლებია: კანელი (ესტონეთი), კოკლე (ლატვია), კანკლესი (ლიტვა), კანტელე (კარელია-ფინეთი).
ლიტერატურა
კატეგორია:სიმებიანი საკრავები
ტეკი ბიჩოკუ
ტეკი ბიჩოკუ (Teki Isak Biçoku ; 1926 - 2009 ) — ალბანელი გეოლოგი, პროფესორი; ალბანეთის მეცნიერებათა აკადემიის წევრი და პრეზიდენტი.
ბიოგრაფია
დაიბადა 1926 წლის 6 ივნისს.
1932-1937 წლებში სწავლობდა ქალაქ ელბასანის დაწყებით სკოლაში, რის შემდეგაც სწავლა განაგრძო ამავე ქალაქის Shkolla Normale სკოლაში (ახლანდელი Aleksandër Xhuvani Universitet ). შემდეგ სწავლობდა ქალაქ კორჩესა (1942-1943) და ტირანაში (1946-1947) ტექნიკურ სასწავლებელში. 1943-1944 წლებში ბიჩოკუ მონაწილეობდა დამპყრობლების წინააღმდეგ ომში, ხოლო ალბანეთის განთავისუფლების შემდეგ, 1944-1946 წლებში მსახურობდა სახალხო არმიაში კურიერად.
სწავლა განაგრძო ი. გუბკინის სახელობის ნავთობისა და გაზის ინსტიტუტში. მოსკოვში (1948-1953), რომელიც დაამთავრა 1953 წლის 20 მარტს, "ინჟინერ-გეოფიზიკოსის" სპეციალობით. მუშაობდა ქალაქ ფიერში სეისმური ექსპედიციის გეოფიზიკოსად, შემდეგ 1955 წელს დაინიშნა ტირანაში გეოლოგიის მთავარი სამმართველოს გეოლოგიური განყოფილების უფროსად. 1957 წელს გახდა გეოლოგიის სახელმწიფო კომისიის ვიცე-პრეზიდენტი და მთავარი გეოლოგი, შემდეგ კი - მაღაროებისა და გეოლოგიის სამინისტროს გეოლოგიის მთავარი დეპარტამენტის უფროსი. 1966 წლის 1 აპრილიდან ტეკი ბიჩოკუ დაინიშნა მრეწველობისა და მაღაროების სამინისტროს გეოლოგიის გენერალურ დირექტორად. 1970-იანი წლების შუა ხანებში დაკარგა კეთილგანწყობა და 1975 წლიდან 1977 წლამდე მუშაობდა ფიერში სეისმურ-გრავიმეტრული საწარმოს სეისმური ექსპედიციის გეოფიზიკოსად, სადაც დააკავეს. მას მიუსაჯეს თავისუფლების აღკვეთა 20 წლის ვადით დივერსიის, მტრული აგიტაციისა და პროპაგანდის ბრალდებით. ციხეში თერთმეტ წელიწადნახევარი გაატარა და 1988 წლის 16 დეკემბერს გაათავისუფლეს. 1991 წლის 25 სექტემბერს ალბანეთის უზენაესი სასამართლოს სისხლის სამართლის კოლეგიის პლენუმმა დაადგინა, რომ პროფესორი ტეკი ბიჩოკუ არ იყო დამნაშავე ზემოაღნიშნულ ბრალდებებში. შედეგად ის რეაბილიტირებული იყო.
ამის შემდეგ ბიჩოკუ ეწეოდა სამეცნიერო საქმიანობას, 1965 წლის 5 აპრილს მიიღო მეცნიერებათა დოქტორის ხარისხი, ხოლო 1970 წლის 27 აპრილს გახდა პროფესორი. 1973 წლის 22 იანვარს — ალბანეთის მეცნიერებათა აკადემიის წევრი, ხოლო 2008 წლის 3 სექტემბერს ევროპის მეცნიერებათა და ხელოვნების აკადემიის წევრი (.European Academy of Sciences and Arts ). 2008 წლის 22 თებერვლიდან 2009 წლის 23 თებერვლამდე ბიჩოკუ იყო ალბანეთის მეცნიერებათა აკადემიის პრეზიდენტი.
მეცნიერი გარდაიცვალა 2009 წლის 21 ნოემბერს.
დაჯილდოვებულია არაერთი ალბანური ჯილდოებით. მათ შორის: ხსოვნის მედალი და განთავისუფლების მედალი (1946), მედალი სიმამაცისთვის (1953) და სამშობლოს განთავისუფლების 60 წლისთავის  (2004); შრომის II და I კლასის ორდენი (1957 და 1962), რესპუბლიკის I ხარისხის ორდენი (1970); დიდი მაგისტრის წოდება (2001).
სქოლიო
კატეგორია:დაბადებული 6 ივნისი კატეგორია:დაბადებული 1926 კატეგორია:გარდაცვლილი 21 ნოემბერი კატეგორია:გარდაცვლილი 2009 კატეგორია:გეოლოგები კატეგორია:XX საუკუნის გეოლოგები
ხალა
ხალა — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ხალა, გორგაძეები, ჩაქვისთავი). მდებარეობს მდინარე ჩაქვისწყალზე, ზღვის დონიდან 160 მ., ქობულეთიდან 20 კმ, ჩაქვის რკინიგზის სადგურიდან 7 კმ. სოფელში გამოვლენილია სულფატურ-ჰიდროკარბონატული და ნატრიუმიან-კალციუმიანი მინერალური წყალი, დებეტი 2100 ლ/დ. 2014 წლის აღწერის მონაცემებით სოფელში ცხოვრობს 1503 კაცი.
ისტორია
ადამიანს აქ ჯერ კიდევ ახალი ქვის ხანაში უცხოვრია. საბჭოთა პერიოდში ხალის სასოფლო საბჭოში შედიოდა აგრეთვე სოფელი ჩაისუბანი. განვითარებული იყო მეჩაიეობა და მეციტრუსეობა. მოქმედებდა ციტრუსების შემფუთავი ქარხანა და გაბრო-დიორიტის კარიერი.
სქოლიო
კატეგორია:ქობულეთის მუნიციპალიტეტის სოფლები
Lasioglossum fedorense
Lasioglossum fedorense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1906 წელს.
სქოლიო
fedorense
Teretiopsis levicarinatus
Teretiopsis levicarinatus — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
არმაღანი
არმაღანი (Արմաղան) — ვულკანური მთა სომხეთში, გეღარქუნიქის პროვინციაში. მდებარეობს გეღამისა და ვარდენისის ქედების მიჯნაზე. სიმაღლე 2829,9 მ. კარგად შენახული შლაკურ-ლავური კონუსია. გეგმაში წაკვეთილი კონუსი რამდენადმე გადაჭიმულია მერიდიანული მიმართულებით. აქვს თითქმის სრულყოფილი ფორმა და სწორი კალთები.
არმაღანის საფუძველის დიამეტრია 2000–2200 მ, ხოლო სიმაღლე 400–450 მ. ლავური მინდორის ფართობია 100 კმ². აგებულია შლაკებით, ლაპილებით, ქვიშებითა და იშვიათი ყუმბარებით. თავის მხრივ, ყუმბარები წარმოდგენილია შლაკური და გრეხილი ნაირსახეობებით.
კონუსის სამხრეთ-დასავლეთ სექტორშია ნახევრადრგოლისებრი ნაპრალი. „ზედა“ ლავები მოკლებულია ექსპლოზიური დანალექების საფარველს. ზედა ნაწილშია კრატერული ძაბრი, რომლის დიამეტრია 400 მ, ხოლო სიღრმე 50 მ. მასში ჩამდგარია არმაღანის ტბა. ძაბრის კალთები დამრეცია; ჩრდილოეთით კრატერის სიღრმე 50 მ-ი, სამხრეთით თხემი დადაბლებულია.
ვულკანის კონუსური სხეული გაკვეთილია არაღრმა სფეროსებრი ღარტაფით, რომელიც კონუსის მწვერვალისპირა ნაწილიდან იწყება და გადაჭიმულია თითქმის საფუძვლამდე ჩრდილო-აღმოსავლური მიმართულებით. ღარტაფის ზემოთებში ჭარბობს დაჟანგული მასალა; ქვემოთკენ მის ადგილს იკავებენ მუქი რუხი და შავი რუხი შლაკები და ლაპილები.
არმაღანის ჩრდილო-დასავლეთ საფუძველთან გვხვდება გვერდითი კრატერი, რომელიც წარმოდგენილია მცირე რგოლისებრი ნაგებობით, რომლის სიმაღლე მერყეობს 4 მ-იდან 25 მ-მდე. კრატერის სიღრმეა 2.5–3 მ. მისი სამხრეთი და სამხრეთ-დასავლეთი ნაწილი აგებულია ძლიერ დაჟანგული შლაკებით, ლაპილებითა და შლაკური ყუმბარებით, რომელთა ზომებია 30–40 სმ.
კრატერის კიდესთან, იქ, სადაც წარსულში სამლოცველო იდგა 2009 წელს აშენდა გუმბათოვანი ეკლესია, რომელიც ბაზალტის ქვითაა ნაგები. აქვეა ხაჩქარი. არმაღანი ბუნების ძეგლია.
სქოლიო
კატეგორია:სომხეთის მთები კატეგორია:სომხეთის ვულკანები
საქობო (სიღნაღის მუნიციპალიტეტი)
საქობო (ყოფილი საქვაბე) — სოფელი საქართველოში, სიღნაღის მუნიციპალიტეტში, ალაზნის ვაკეზე. თემის ცენტრი (სოფელი: მაშნაარი). ზღვის დონიდან 450 მეტრი. სიღნაღიდან 7 კილომეტრი.
სოფელში მდებარეობს წმინდა სტეფანეს, ყველაწმინდის, სამებისა და წმინდა გიორგის შუა საუკუნეების ტაძრები.
დემოგრაფია
2014 წლის აღწერის მონაცემებით სოფელში ცხოვრობს 2662 ადამიანი.
სქოლიო
კატეგორია:სიღნაღის მუნიციპალიტეტის სოფლები
პავლე (ლებედევი)
მთავარეპისკოპოსი პავლე (ერისკაცობაში — პეტრე ვასილის ძე ლებედევი) — რუსეთის მართლმადიდებელი ეკლესიის მღვდელთმთავარი. საქართველოს ეგზარქოსი 1882-1887 წლებში.
ბიოგრაფია
დაიბადა ტვერის გუბერნიის ვესიეგორსკის უეზდის სოფ. ჩისტაია დუბრავაში 1827 წელს. 1853 წელს უმაღლესი ღვთის მეტყველების განათლება მიიღო პეტერბურგის სასულიერო აკადემიაში, სადაც დაასრულა კურსი მაგისტრის ხარისხით. მსახურობდა სასულიერო სასწავლებელში, ინსპექტორად სმოლენსკისა და პეტერბურგის სასულიერო სემინარიებში, ამავე აკადემიის ინსპექტორად, იყო სმოლენსკის და პეტერბურგის სემინარიების რექტორი. 1868 წელს ეპიკსოპოსად იქნა ხელდასხმული, 2 წლის განმავლობაში იმყოფებოდა პეტერბურგის სამიტროპოლიტო ეპარქიის ვიკარიდ. 1871-1882 წწ. კიშინიოვის ეპისკოპოსი.
1882 წლის 18 ივლისიდან იყო საქართველოს ეგზარქოსი. 1886 წელს თბილისის სასულიერო სემინარიის სტუდენტმა იოსებ ლაღიაშვილმა მოკლა სემინარიის რექტორი პავლე ჩუდეცკი. ჩუდეცკის დაკრძალვის დღეს ეგზარქოსმა პავლემ დაწყევლა მკვლელი და საზოგადოება, რომელმაც ის წარმოშვა. უცნობია, ზუსტად რა სიტყვები წარმოთქვა პავლემ, თუმცა ის აღქმულ იქნა, როგორც ქართველი ერის დაწყველა. პროტესტი ყველაზე მკაფიოდ დიმიტრი ყიფიანმა გამოხატა და საჯაროდ, პრესის მეშვეობით მოითხოვა ეგზარქოსისგან საქართველოს დატოვება. ეგზარქოსმა პავლემ წერილითვე უარყო წყველის წარმოთქმა, ხოლო დიმიტრი ყიფიანის მიმართ ხელისუფლებამ რეპრესიული ზომები გაატარა, თანამდებობიდან გადააყენა და სტავროპოლის მხარეში გადაასახლა, სადაც ის მოკლეს. ყიფიანის გადმოსვენება და მთაწმინდაზე დაკრძალვა ანტიიმპერიულ აქციად იქცა.
1888 წლიდან პავლე იყო ყაზანის მთავარ-ეპისკოპოსი. გარდაიცვალა ყაზანში 1892 წლის 23 აპრილს. გამოცემულია მისი "სიტყვანი და შესხმანი" სამ ტომად 1879-1881 წწ.
ლიტერატურა
კატეგორია:საქართველოს ეგზარქოსები კატეგორია:დაბადებული 1827 კატეგორია:გარდაცვლილი 1892 კატეგორია:XIX საუკუნის რუსები
ახალი გეორგია
ახალი გეორგია, ნიუ-ჯორჯია (New Georgia Island) — ვულკანური კუნძული წყნარი ოკეანის დასავლეთ ნაწილში, სოლომონის არქიპელაგის ჯგუფში. ადმინისტრაციულად შედის მელანეზიური სახელმწიფო სოლომონის კუნძულების დასავლეთი პროვინციის შემადგენლობაში. ფართობი — 2036,7 კმ². მიმდებარე კუნძულებთან ერთად ქმნის ნიუ-ჯორჯიის კუნძულების ჯგუფს, რომლის ფართობი 5200 კმ²-ია. მოსახლეობა დაახლოებით 20 ათასი კაცი (მელანეზიელები). მთავარი ქალაქი — როვიანა.
გეოგრაფია
კუნძულიდან ჩრდილო-დასავლეთით მდებარეობს კუნძული შუაზელი, ჩრდილო-აღმოსავლეთით — კუნძული სანტა-ისაბელი, სამხრეთ-აღმოსავლეთით — კუნძული ვანგუნუ, სამხრეთ-დასავლეთით — კუნძული რენდოვა.
ახალი გეორგია წარმოადგენს ვულკანურ კუნძულს, რომელიც ზოგიერთ ადგილებში გარშემორტყმულია მარჯნის რიფით. კუნძულის სიგრძე შეადგებს დაახლოებით 85 კმ-ს, სიგანე — 41 კმ-ს. ახალი გეორგიის ზღვის დონიდან უნაღლესი წერტილია, მასეს მთა, რომელიც აღწევს 860 მეტრ სიმაღლეს. სამხრეთ-აღმოსავლეთ ნაწილში მდებარეობს ლაგუნა მაროვო.
ახალი გეორგიის კუნძულის კლიმატი ტროპიკული და ნოტიოა. კუნძულზე ხდება მიწისძვრები და ციკლონები. კუნძული დაფარულია ხშირი მცენარეულობით, მარადმწვანე ტყეებით, ჭაობიან ადგილებში მდებარეობენ მანგროს ტყეები.
ისტორია
1893 წლის 15 მარტს კუნძულზე დამყარდა ბრიტანეთის იმპერიის პროტექტორატი და 1971 წლამდე იყო ბრიტანეთის დასავლეთ-წყნარი ოკეანიის ტერიტორიების ნაწილი
მეორე მსოფლიო ომის დროს ახალი გეორგიის კუნძულზე აშშ-ის ჯარების მიერ ჩატარდა სამხედრო ოპერაცია, რომელიც დაიწყო 1943 წლის 30 ივნისს. 23 აგვისტოს კუნძული მთლიანად გადავიდა ამერიკელთა კონტროლ ქვეშ, თუმცა შეტაკებები იაპონელებთან გრძელდებოდა ახლომდებარე კუნძულებთან 1943 წლის ოქტომბრამდე. კუნძულის დაპყრობის მთავარი მიზანი იყო იაპონელთა სამხედრო ბაზა მუნდა, რომელსაც ამერიკელები დაეუფლენ 1943 წლის 5 აგვისტოს. იაპონელთა ობიექტები ბაიროკოს უბის ნაპირებთან აღებული იქნა 25 აგვისტოს.
1978 წლიდან კუნძული ახალი გეორგია სოლომონის კუნძულების სახელმწიფოს ნაწილია.
მოსახლეობა
1999 წელს კუნძულის მოსახლეობის რაოდენობა შეადგენდა — 19 312 ადამიანს. ახალი გეორგიის კუნძულის მოსახლეობის დიდი ნაწილი ცხოვრობს სამხრეთ სანაპიროზე. მთავარი დასახლებული პუნქტია — სოფელი მუნდა, რომელიც მდებარეობს ახალი გეორგიის კუნძულის ჩრდილო-დასავლეთ ნაწილში. სამხრეთ-აღმოსავლეთ სანაპიროზე მდებარეობს სოფელი სეგჰე.
კუნძულელები ლაპარაკობენ რამდენიმე მელანეზიურ ენაზე:
დორორო, გულიგული, კაზუკურუ — მკვდარი ენებია.
ეკონომიკა
ადგილობრივი მოსახლეობის ძირითადი საქმიანობაა — სოფლის მეურნეობა, თევზჭერა, ხე-ტყის დამზადება. ხდება ოქროს მოპოვება.
მოჰყავთ ქოქოსის პალმა, კაკაო, ბანანი.
კუნძულზე მოქმედებს აეროდრომი.
სქოლიო
კატეგორია:სოლომონის კუნძულები კატეგორია:სოლომონის კუნძულების კუნძულები კატეგორია:წყნარი ოკეანის კუნძულები კატეგორია:ოკეანეთის კუნძულები
დონის როსტოვის სურბ-არუთიუნის ეკლესია
დონის როსტოვის სურბ-არუთიუნის ეკლესია (Церковь Сурб Арутюн; Սբ Հարություն եկեղեցի) — ეკლესია დონის როსტოვის ტერიტორიაზე. ეკუთვნის სომხეთის სამოციქულო ეკლესიას.
ისტორია
2010 წლის მონაცემებით დონის როსტოვში ცხოვრობს 41 550 სომეხი, რომელიც ქალაქის მოსახლეობის მხოლოდ 3,4 % შეადგენს. ადგილობრივი მორწმუნე სომხების სულიერი საზრდოსათვის, 2001 წელს დონის როსტოვში დაღუპული ვ. კაზარიანის შვილიშვილის — არტურ კარაპეტიანის პატივსაცემად ააშენეს სურბ-არუთიუნის (წმინდა ამაღლების) ეკლესია. ეკლესია მდებარეობს ლევ ტოლსტოის მოედანზე, სადაც ადრე განთავსებული იყო სომხური საკათედრო ტაძარი - „სურბ-გრიგორ ლუსავორიჩი“ (გრიგორ განმანათლებლის ეკლესია), რომელიც დონის ნახიჩევანის სხვა ეკლესიებთან ერთად (წმინდა ნიკოგოსი, წმინდა მიძინება, წმინდა გიორგი, წმინდა იოანე ნათლისმცემელი, წმინდა აღდგომა...) დაანგრიეს საბჭოთა წყობილების პერიოდში.
ახალი ეკლესიის მშენებლობა დაიწყო 2005 წლის ოქტომბერში. მშენებლობა 2011 წელს დასრულდა, ხოლო მისი კურთხევა მოახდინა სრულიად სომეხთა კათოლიკოსმა გარეგინ II-მ 2011 წლის 29 მაისს. თავდაპირველად განხილებოდა, რომ ტაძარი ეკურთხებინათ გრიგორ განმანათლებლის სახელზე, მაგრამ საბოლოოდ წმინდა ამაღლების სხელზე აკურთხეს.
ეკლესია ააგეს მეცენატების შემოწირულობის ხარჯზე. ძირითადი ფინანსები გაიღო რუსეთის ფედერაციის გენერალური პროკურატურის სრულუფლებიანმა წარმომადგენელმა ფედერალურ კრებაში სააკ კარაპეტიანმა და შრომის III ხარისხის მედლის კავალერმა, ეკლესიის სამეურვეო საბჭოს თავმჯდომარემ, კომპანია „АРДТ-7“-ის გენერალურმა დირექტორმა ვლადიმირ კაზარიანმა.
ტაძრის სიმაღლეა 40 მეტრი დაერთდროულად შეუძლია დაიტიოს 300 მლოცველი. ეკლესიის წინ გასასვლელი კარების ორივე მხარეს სომხური ხაჩქარებია აღმართული, რომლებიც დაფარულია ვარდისფერი ტუფის ქვისაგან.
სქოლიო
კატეგორია:დონის როსტოვის სომხური ეკლესიები
ბრუქს-პოინტი
ბრუქს-პოინტი (ოფიციალურად ბრუქს-პოინტის მუნიციპალიტეტი; Bayan ng Brooke's Point) ― პირველი კლასის მუნიციპალიტეტი პალავანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 73 994 ადამიანს შეადგენს. მოიცავს 18 ბარანგაის.
სქოლიო
კატეგორია:პალავანის მუნიციპალიტეტები
ირმებზე მონადირე
ირმებზე მონადირე (The Deer Hunter) — 1978 წლის ბრიტანულ-ამერიკული ფილმი, სამხედრო დრამა. ფილმი ასახავს სამი რუსული წარმოშობის ამერიკელის ბრძოლას ვიეტნამის ომში. ის სამი პირობითი ნაწილისგან შედგება, რომელიც გადმოსცემენ ფილმის გმირების ისტორიას ომში წასვლამდე, ვიეტნამში და ვიეტნამიდან დაბრუნების შემდეგ.
ჯილდოები
ამ ფილმმა 5 ოსკარი დაიმსახურა. მილოშ ფორმანი და მიკი რურკი მას ყველა დროის ერთ-ერთ საუკეთესო ფილმად მიიჩნევენ.
ოსკარი
სქოლიო
კატეგორია:1978 წლის ფილმები კატეგორია:ამერიკული ფილმები კატეგორია:ბრიტანული ფილმები კატეგორია:ფილმები ვიეტნამის ომის შესახებ კატეგორია:აშშ-ის ფილმების ეროვნული რეესტრის ფილმები
ვალგამაა
ვალგამაა (Valgamaa ან Valga maakond) — მაზრა ესტონეთში, მდებარეობს ქვეყნის სამხრეთ ნაწილში. ადმინისტრაციული ცენტრი – ქალაქი ვალგა, რომელიც მდებარეობს ესტონეთ-ლატვიის საზღვარზე და წარმოიქმნა ქალაქ ვალკის (ლატვია) გაყოფის შედეგად 1920 წელს. მაზრის შემადგენლობაში შედის 13 მუნიციპალიტეტი: 2 ქალაქი (ვალგა და ტირვა) და 11 თემი.
რელიეფი გორაკ-ბორცვიანია. მაზრის ტერიტორიაზე მდებარეობს 200-ზე მეტი ტბა. განვითარებულია ტურისტული ინდუსტრია.
მოსახლეობა
მაზრის მოსახლეობა, ისევე როგორც მთელი ესტონეთისა, მცირდება. მაზრის შობადობის კოეფიციენტი 2006 წელს იყო 9,1 %, ხოლო სიკვდილიანობისა - 15,1 %. მოსახლეობის ეროვნული შემადგენლობა ასეთია:
ცხოვრობენ ასევე ფინელები, გერმანელები, ბელარუსები, თათრები, სომხები.
არქიფო (სამოცდაათთაგანი)
მინი|250პქ|არქიფო და ფილიმონი მოციქული არქიფო (Άρχιππος) - ქრისტეს მოციქული,  მართლმადიდებელი ეკლესიის წმინდანი, ხსენების დღე   არის ძველი სტილით 22 ნოემბერი, ახალი სტილით - 5 დეკემბერი. წმინდანი პავლე მოციქულის მოწაფე იყო.
წმინდა მოციქული არქიფო, ფილიმონი და ფილიმონის მეუღლე აპფია მოწამეობრივად აღესრულნენ იმპერატორ ნერონის (54-68) მიერ ქრისტიანთა დევნისას. წარმართული დღესასწაულის დროს ქრისტიანულ ტაძარში, სადაც ღვთისმსახურება აღესრულებოდა, გააფთრებული ბრბო შეცვივდა. ყველანი დაფრთხნენ და დაიფანტნენ, დარჩნენ მხოლოდ: ფილიმონი, არქიფო და აპფია. უღმერთოებმა შეიპყრეს ისინი. გამხეცებული წარმართების მიერ სასტიკად ნაგვემმა და დანებით დასერილმა არქიფომ სამსჯავრომდე ვერ მიაღწია - გზაშივე გარდაიცვალა, წმინდა ფილიმონი და აპფია კი მმართველის ბრძანებით ქვებით ჩაქოლეს.
ლიტერატურა
კატეგორია:I საუკუნის ქრისტიანი წმინდანები კატეგორია:ქრისტეს სამოცდაათი მოციქული კატეგორია:მართლმადიდებელი ეკლესიის წმინდანები
მალძიგათა
მალძიგათა  — სოფელი საქართველოში, ერედვის მუნიციპალიტეტში, ბელოთის თემში.
გეოგრაფია
მდებარეობს მდინარე ფაჩურისწყლის (პატარა ლიახვის მარცხენა შენაკადი) ზემოთში. ზღვის დონიდან 1700 მეტრი, ცხინვალიდან 45 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Мæлдзыгатæ).
სქოლიო
კატეგორია:ბელოთის თემის სოფლები
ჩემი მეგობარი ნოდარი
ჩემი მეგობარი ნოდარი — ქართული მხატვრული ფილმი, გადაღებული რეზო ჭეიშვილის ამავე სახელწოდების რომანის მიხედვით, კინოსტუდია „ქართული ფილმის“ მიერ 1967 წელს.
სიუჟეტი
ფუქსავატი, მერყევი ხასიათის ნოდარი ცოლ-შვილს სოფელში მიატოვებს და ბედის საძებნელად ქუთაისში ჩავა. ნოდარს მისი მეგობარი გივი ოჯახში დაბურნებას ურჩევს, მაგრამ ნოდარს ქალაქში უნდა ცხოვრება და ავტოქარხნის, კლუბში მოცეკვავეთა წრის ხელმძღვანელად დაიწყებს მუშაობას. გივის თანაკლასელ გოგოს, იას გარეგნობით მოხიბლული ნოდარი ქალიშვილს სასწავლებელში ნასვამი მიაკითხავს და შეურაცხყოფას მიაყენებს. გივი, რომელსაც დიდი ხანია ია უყვარს, ნოდარს სასტიკად ცემს. შერცხვენილი ნოდარი ქალაქს გაეცლება.
რესურსები ინტერნეტში
კატეგორია:1967 წლის ქართული ფილმები კატეგორია:ქართულენოვანი ფილმები კატეგორია:კინოსტუდია ქართული ფილმი კატეგორია:დავით რონდელის ფილმები
ახალი დროება
ახალი დროება — ქართული ყოველკვირეული ლეგალური ბოლშევიკური გაზეთი, მუშათა პროფკავშირის ორგანო. გამოდიოდა ტფილისში 1906 წლის 14 ნოემბრიდან 1907 წლის 8 იანვრამდე. გამოსცემდა ბოლშევიკური პარტიის თბილისის კომიტეტი. რედაქციაში შედიოდნენ: იოსებ სტალინი, მიხა ცხაკაია, ფილიპე მახარაძე, მალაქია ტოროშელიძე, მიხეილ დავითაშვილი, გიორგი თელია, მიხეილ ბოჭორიძე და სხვები. ფორმალური რედაქტორი-გამომცემელი — დ. გიგიბერია.
„ახალი დროება“ ხელმძღვანელობდა ვლადიმერ ლენინის დებულებებით და მტკიცე კავშირი ჰქონდა ლენინურ გაზეთებთან. ქვეყნებოდა თეორიულ-პრაქტიკული ხასიათის სტატიები, მუშათა და გლეხთა მოძრაობის ამსახველი კორესპონდენციები, ინფორმაციები, იბეჭდებოდა, აგრეთვე, მოთხრობები, ნარკვევები, ლექსები, ფელეტონები და სხვა.
„ახალ დროებაში“, ისევე როგორც მის წინამორბედ გაზეთ „ახალ ცხოვრებაში“ და შემდგომში გამოცემულ გაზეთებში — „მნათობში“, „ჩვენს ცხოვრებასა“ და „დროში“, აქტიურად თანამშრომლობდნენ მწერლები იროდიონ ევდოშვილი, გერონტი ქიქოძე, ნატალია აზიანი, ვარლამ რუხაძე, ია ეკალაძე, დომენტი თომაშვილი, იასამანი, შალვა შარაშიძე. მუშა პოეტები — მ. ბოჭორიძე, ლ. იაშვილი, ვ. დარჩია, დ. ქარცივაძე და სხვები. აშკარა ბოლშევიკური მიმართულების გამო პირველი ნომრის გამოსვლისთანავე დაიწყო გაზეთის შეზღუდვა და რეპრესიები მეფის ხელისუფლების მხრივ. მე-9 ნომრის გამოსვლის შემდეგ თბილისის გუბერნატორის განკარგულებით, „უაღრესად მავნე მიმართულების“ გამო, გაზეთი დახურეს და სტამბა დაარბიეს.
ალექსანდრე ამილახვარი
thumb|250px|ალექსანდრე დიმიტრის ძე ამილახვარი ალექსანდრე დიმიტრის ძე ამილახვარი (დ. 20 ოქტომბერი, 1750 ― გ. 1802), ქართველი პოლიტიკური მოღვაწე.
ბიოგრაფია
მამასთან ერთად მონაწილეობდა რეაქციონერი თავადების მიერ ერეკლე II-ის წინააღმდეგ მოწყობილ შეთქმულებაში (პაატა ბატონიშვილის შეთქმულება 1765), რისთვისაც სასტიკად დაისაჯა (მოაჭრეს ცხვირი და გადაუჭრეს ფეხის ძარღვი). 1771 წელს პატიმრობიდან გაიპარა და რუსეთს გადაიხვეწა, დაუკავშირდა ქართლის ტახტის პრეტენდენტს ალექსანდრე ბაქარის ძეს და ტახტისათვის ბრძოლაში შემწეობა აღუთქვა. 1783 წელს რუსეთის მთავრობამ ერეკლე II-ის თხოვნით ამილახვარი შეიპყრო და ვიბორგის ციხეში ჩასვა. 1801 ამნისტიით განთავისუფლდა და საქართველოში გამოემგზავრა, მაგრამ გზად, ასტრახანში გარდაიცვალა.
რუსეთში ყოფნისას დაწერილ პოლიტიკურ პამფლეტში „გეორგიანული ისტორია“ (გამოიცა რუსულ ენაზე, პეტერბურგში, 1779) ამილახვარი მოგვითხრობს საკუთარ თავგადასავალს. ახასიათებს XVIII საუკუნის II ნახევრის ქართლის პოლიტიკურ მდგომარეობასა და სახელმწიფო წყობილებას, უარყოფითად ახასიათებს ერეკლე II-ის მთელ მოღვაწეობას. თხზულება განსაკუთრებით საინტერესოა ქართველი თავადის პოლიტიკური შეხედულებების დასახასიათებლად. ავტორის მსჯელობა შეუზღუდველი თვითმპყრობელი მმართველობისადმი უკიდურეს სიძულვილით.
ქართული პოლიტიკური აზროვნების ისტორიისათვის კიდევ უფრო საინტერესოა ამილახვარის პოლიტიკური ტრაქტატი „ბრძენი აღმოსავლეთისა“, რომელიც ეძღვნება სოლომონ I-ს. ნაშრომში გადმოცემულია ავტორის შეხედულებები სახელმწიფო მოწყობისა და მართვა-გამგეობის შესახებ. ალექსანდრე ამილახვარის აზრით, ქვეყანას უნდა მართავდეს ბრძენი და ჰუმანური მეფე, მაგრამ მეფის უფლებები გაყოფილი უნდა იყოს რამდენიმე ორგანოს შორის. იგი ცენტრალიზებული სახელმწიფოს წინააღმდეგია, მოითხოვს თავადების პოლიტიკურ უფლებების გაძლიერებას, სახელმწიფო მართვა-გამგეობის სხვადასხვა დარგის ჩაბარებას წარჩინებული საზოგადოების წარმომადგენლებისათვის. ალექსანდრე ამილახვარის შეხედულებით, დაცულ უნდა იქნეს გლეხი, რადგან ის არის ქვეყნის ეკონომიკური ცხოვრების საფუძველი. ავტორი ასევე დიდ მნიშვნელობას ანიჭებს ვაჭრობას. მისი აზრით, აუცილებელი იყო დიდი ყურადღება დათმობოდა სწავლა-განათლებასა და მეცნიერაბას, რადგან ამის გარეშე ვერც ერთი ერი ვერ განივითარდებოდა. გარდა ამისა, გამოთქვამს შეხედულებებს სამღვდელოების, ხელოსნების ადგილის შესახებ სახელმწიფოში.
ამილახვარის მსოფლმხედველობაში აისახა XVIII საუკუნის ფრანგი განმანათლებლების ზოგიერთი პროგრესული იდეა, მაგრამ ეს იდეები მის პრაქტიკულ მოღვაწეობასთან არ იყო დაკავშირებული. ამილახვარს ეკუთვნის აგრეთვე რუსულ ენაზე დაწერილი დრამატული სცენები „ასტრახანში“.
ლიტერატურა
კატეგორია:ქართველი პოლიტიკოსები კატეგორია:დაბადებული 20 ოქტომბერი კატეგორია:დაბადებული 1750 კატეგორია:გარდაცვლილი 1802 ა
1664
თარიღი უცნობია
*
ოკაჰანდე
ოკაჰანდე — იმავე დასახელების მქონე ოლქის მთავარი ქალაქი ცენტრალურ ნამიბიაში. ქალაქზე გადის სარკინიგზო ხაზი და ორი ავტოსტრადა. 2012 წლის აღწერის მიხედვით, ქალაქის მოსახლეობა შეადგენს 27 335 ადამიანს.
ისტორია
დღევანდელი ქალაქი XVIII საუკუნეში წარმოადგენდა ჰერეროს ტომების მიგრანტთა დასახლებას თავიანთი ბელადით სათავეში, რომლებიც აქ მოვიდნენ ბეჩუანალენდიდან (თანამედროვე ბოტსვანა). მოგვიანებით მათი უმრავლესობა გადავიდა ვინდჰუკში, მეზობელ გროს-ბარმენში და ოჩიმბინგვეში. ამ ხალხის მცირე ნაწილი მოგვაიანებით ისევ დაბრუნდა ოკაჰანდეში. წარმოიშვა უმაღლესი ბელადი და ”წინაპართა ცეცხლის მცველი”. (გერმ. Hüter des Ahnenfeuers). აქ იბადებოდნენ ტომის ბელადები, რომლებიც შევიდნენ კოლონიური გერმანიის სამხრეთ-დასავლეთ აფრიკის ისტორიაში — მაგარერო  (1820) სამუელ მაგარერო (1856).
ოკაჰანდეში არაერთხელ მომხდარა სისხლიანი მოვლენები. 1850 წლის 23 აგვისტოს იონკერ აფრიკანერი თავს დაესხა ადგილობრივ ტომებს, რომლის შემდეგ მის ხელში გადავიდა ხელისუფლება. ზოგიერთი ისტორიკოსის ცნობით იონკერმა შექმნა ”იმპერია”. ეს მოვლენა იწოდება, როგორც ოკაჰანდეს ხოცვა-ჟლეტა. (გერმ. lutbad von Okahandja).
რესურსები ინტერნეტში
კატეგორია:ნამიბიის ისტორია კატეგორია:აფრიკა
შესაბმელი ძაღლები
thumb|300px|მარხილის ძაღლების ჯგუფი.
მარხილის ძაღლები — მუშა ძაღლები, რომლებსაც, მარხილში შებმულებს, თოვლსა თუ ყინულზე ტრანსპორტირებისას იყენებენ.
მარხილის ძაღლები ყველა შინაურ ძაღლზე მეტად ჰგვანან თავიანთ წინაპარ რუხ მგელს. ადრე არქტიკის რეგიონში მოსახლეობა მათი საშუალებით ახორციელებდა მიმოსვლას, რაც სასიცოცხლოდ მნიშვნელოვანი იყო.
ხროვის ორგანიზაცია
მარხილის ძაღლები ხშირად მუშაობენ საშინლად ცივ გარემოსა და რთულ ლანდშაფტში და, როგორც წესი, ხროვის ძლიერ ინსტინქტებსაც ინარჩნუბენ. მათი ჯგუფის აშკარა იერარქიული წყობა ძალზე ჰგავს მგლის ხროვის იერარქიას. მემარხილეც სწორედ ამ წესებს ითვალისწინებს ძაღლების სამართავად; წინ დგას მეთაური – ჯგუფის დომინანტი. ძაღლებს ასეთი ორგანიზება სჭირდებათ არა მხოლოდ შეთანხმებული მუშაობის, არამედ საერთო უსაფრთხოებისთვისაც. დანარჩენი ძაღლები ხროვის მეთაურს მიჰყვებიან და მისი გამოცდილების წყალობით თავიდან იცილებენ მოსალოდნელ განსაცდელსა და დაბრკოლებებს.
ლიტერატურა
კატეგორია:ძაღლის ჯიშები კატეგორია:მუშა ძაღლები
ასინკრიტე (სამოცდაათთაგანი)
მოციქული ასინკრიტე - ქრისტეს მოციქული, გირკანიის ეპისკოპოსი, ქადაგებდა მცირე აზიაში, მართლმადიდებელი ეკლესიის წმინდანი, ხსენების დღე არის ძველი სტილით 8 აპრილი, ახალი სტილით - 21 აპრილი.
ლიტერატურა
კატეგორია:I საუკუნის ქრისტიანი წმინდანები კატეგორია:ქრისტეს სამოცდაათი მოციქული კატეგორია:მართლმადიდებელი ეკლესიის წმინდანები
გეღამ გრიგორიანი
გეღამ გრიგორიანი (Գեղամ Գրիգորյան; Гегам Григорян; დ. 29 იანვარი, 1951 — გ. 23 მარტი, 2016) — სომეხი ოპერის მომღერალი.
ბიოგრაფია
გამოჩენილი სომეხი ოპერის მომღერალი, გეღამ გრიგორიანი, დაიბადა 1951 წლის 25 იანვარს, ერევანში. მან დაამთავრა ერევნის სახელმწიფო კონსერვატორია, სომხეთის სახალხო არტისტის და პროფესორის სერგეი დანიელიანის კლასი. გრიგორიანი პირველად გამოჩნდა დიდ სცენაზე 1971 წელს, 20 წლის ასაკში, 1972 წელს იგი გაემგზავრა დასავლეთ ბერლინში, რათა ჩაეტარებინა სოლო კონცერტები.
1975 წელს მისი დებიუტი შედგა სომხეთის ოპერისა და ბალეტის აკადემიურ თეატრში, ედგარდოს როლში ( დონიცეტის ოპერა „Lucia di Lammermoor“). ამას მოჰყვა საროს როლი ოპერა „ანუშ“-ში, ტირითის როლი ოპერაში, „არშაკ II“, საიათ ნოვა ალექსანდრე არუთინიანის „საიათნოვაში“, გრაფი ალმავივა როსინის „Il Barbiere di Siviglia“-ში და ფაუსტი შარლ გუნოს „ფაუსტში“.